(ریزم)
شاعر: صادق مری
کہنیں شہ درشکانی پاڑاں رذان اَنت
دہ لامباں
روان انت
اے ریزم گِران انت
مئے ساہانی تنداں
مئے جانانی بنداں
مئے لوغاں
مئے دیوال و ہنداں
مئے ساء بند و سنداں
زوان ءَ مئے زو کَشّیں رَکّاں
اے ریزم گِران انت
اے کہنیں شہ درشکانی پاڑاں رذان انت
اے ریزم مئے چماں
مئے زانت ءَ
دلانی اغَمّاں
وران انت
مئے بانداث ءَ دژمن
دہ یہ بانہڑے ءَ بران انت
اے مارا
کہ بَرّ اِنت
دہ لامباں روان انت
شہ درشکانی پاڑاں
اے ریزم